Diari Oficial de la Generalitat Valenciana


Sumari del DOGV 4210, del 14-03-2002 (2002/2559)

Informació pública de l'avantprojecte d'urbanització del programa d'actuació integrada de la unitat d'execució P-9 del Pla General d'Ordenació Urbana d'Alcalà de Xivert.
-------------------------------------------------------------------------------------------------------------------------------------------------------------------------

### Dades del document

Número de DOGV
:   4210

Data del DOGV
:   14-03-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/2559


Organisme emissor
:   Porta Mediterrània Inmuebles, SA

Tipus de document
:   Anunci

Informació pública de l'avantprojecte d'urbanització del programa d'actuació integrada de la unitat d'execució P-9 del Pla General d'Ordenació Urbana d'Alcalà de Xivert. [2002/F2559]
  
José Ignacio Sierra Mayoral, major d'edat, amb DNI número 71781831-R, en representació, com a administrador únic, de l'entitat mercantil Porta Mediterrania Inmuebles, SA, domiciliada al camí de l'Atall, 12, 12625 Alcossebre, ha presentat a l'Ajuntament d'Alcalà de Xivert, amb data 4 de març de 2002, la documentació pròpia per a gestionar el desenvolupament urbanístic de la unitat d'execució P-5 del SUB/P del Pla General d'Ordenació Urbana d'Alcalà de Xivert, que consta d'avantprojecte d'urbanització del programa d'actuació integrada de la unitat d'execució del Pla General d'Ordenació Urbana de la dita localitat, a l'empara del que s'estableix en els articles 48 i 50 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (Diari Oficial de la Generalitat Valenciana número 2.394, de 24 de novembre de 1994).
  
En aplicació del que s'estableix en l'article 48.1, c), en relació amb l'article 46.3, de la llei esmentada, és procedent sotmetre aquest avantprojecte d'urbanització del programa d'actuació integrada amb tota la documentació annexa a informació pública pel termini de 20 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que, durant aquest termini, les persones interessades en aquest procediment podran formular qualssevol al·legacions que els convinguen segons dret, com també altres alternatives tècniques de programa i, si fa al cas, proposicions juridicoeconòmiques; tot això en els termes i condicions de l'esmentada Llei 6/1994. A aquest efecte, qualsevol interessat podrà consultar l'expedient depositat a la notaria del senyor Rafael Rivas Andrés, situada al Centre Comercial Les Fonts, 1a planta, plaça de l'avinguda de les Fonts, Urbanització Les Fonts, Alcossebre, Alcalà de Xivert.
  
Igualment, es fa constar que qualsevol persona podrà comparéixer a la dita notaria per a obtenir còpia de l'acta de protocol·lització del projecte i del document que s'hi adjunta, o sol·licitar que se li exhibisca aquesta.
  
Així mateix, poden consultar a l'Ajuntament d'Alcalà de Xivert les actuacions derivades de la documentació depositada i presentar-hi, per a la incorporació a aquestes, tant al·legacions com alternatives tècniques, com també proposicions juridicoeconòmiques, dins del termini de cinc dies hàbils des del següent dia hàbil al de finalització del termini de 20 dies indicat en el punt anterior.
  
Finalitzat aquest segon termini, el següent dia hàbil ?excepte si és dissabte, cas en què s'haurà d'entendre el dia hàbil immediat posterior- tindrà lloc l'acte d'obertura de pliques a l'Ajuntament d'Alcalà de Xivert. Durant els 10 dies següents al d'obertura de pliques, totes les actuacions de l'expedient podran ser objecte de consulta i al·legacions.
  
Alcalà de Xivert, 4 de març de 2002.- L'administrador únic: José Ignacio Sierra Mayoral.
  
Porta Mediterránea Inmuebles, SA